Lad os sætte os ned og drøfte dine tapet-ønsker.
Hele processen fra design til færdigt tapet skabes på min lille tapetfabrik.Som designer har jeg min force i at kunne bearbejde ideer og indtryk frem til et fuldendte produkter. Jeg er uddannet på Designskolen Kolding og Kunstakademiets Designskole i København. Samt i designrelaterede softwareprogrammer. “LLZ Tapetet fremstår jo nærmest som serigrafi på ruller” sagde en kunde. Hvilket også bekræfter min arbejdsmetode som bygger på det serigrafisk særtryk.
Farverne er højpigmenterede og gør at tapetet fremstår meget farveintense. Jeg bruger hovedsagelig latexbundne tempera kunstnerfarver og mine papirkvaliteter er uden pvc.
Ofte producerer jeg kun få baner af et design. Udvikler derfra nye farve kombinationer og størrelser på selve mønsterelementerne.
Har du et ganske særligt ønske om en specifik farve eller mønsterstørrels, så kan det faktisk lade sig gøre. Jeg synes også det er spændende med helt nye custom made designs, hvor jeg udfra dine ideer / temaere udvikler et tapet til dit interiør.
Tapetet kan sættes op på en hel væg eller som en enkelt eller to baner. Rammet evt. med en fin træliste på væggen istedet for et billede eller i kombination med et flot maleri.
En standard LLZ-tapetbane er 300 cm, men laves på bestilling i andre mål. En tapetbane er 55,7 cm bred (+/- 1 mm) og vejer 150g/m2 eller 125g/m2. Papirkvaliteten er en nonwoven miljøvæv uden pvc, hvor opsætningen foregår ved at den tørre tapet sættes op på en væg, der er påført vævklæber.
BOBLER: Et priseksempel på et LLZ Tapetet på samlet 4,40 x 2,20 er 8000,-
LLZ TAPET -Dansk Håndtrykt kunstnertapet – Designet af MDd Lone Simonsen. Costum made tapet udfra netop dine ønsker om kunstnertapet